# Xzibit

### от Уикипедия, свободната енциклопедия

Xzibit
Xzibit (в средата)
Информация
Рождено име | Алвин Натениъл Джойнър
Роден | 18 септември 1974
От | Детройт
Стил | хип-хоп
Занятие(я) | рапър, актьор, тв водещ
Години на активност | от 1995
Музикален издател | Loud (1995 – 2003) Sony (2003 – 2005) Open Bar (от 1999) Koch (от 2006)
Уебсайт | www.xzibit.com

Xzibit (Икзибит) е американски рапър, актьор и телевизионен водещ, роден на 18 септември 1974 г. в Детройт, щата Мичиган. Истинското му име е Алвин Натениъл Джойнър (на английски: Alvin Nathaniel Joiner). Другите псевдоними, с които се нарича са Х, X to the Z, Black John McClane, West Coast's William Wallace и X Man. Има издадени шест солови албума. Икзибит участва в десетина филма, както и в няколко видеоигри (където е използван гласът му или самият той е един от героите на играта). Водещ е на предаването Pimp My Ride от създаването му през 2004 г.

## [редактиране] Ранни години

Икзибит произхожда от един от бедните квартали на Детройт. Майка му умира когато той е на девет години. Малко след това Икзибит започва да рапира. Баща му се жени повторно и семейството се мести в Албакърки, Ню Мексико. Тази промяна не му понася и скоро младежът се забърква в неприятности. По това време за него агресията е единственият начин за реакция на "културния шок", породен от смяната на климата.[1] На четиринадесет е изпратен в поправителен дом. Три години по-късно напуска дома и започва да събира пари, за да може да отиде при сестра си в Лос Анджелис. Там си намира работа в малък магазин за дрехи. Започва да пише текстове и се явява на фрийстайл конкурси.

## [редактиране] Музикална кариера

През 1992 г. Икзибит се запознава с Бродуей, който се наема да продуцира нов проект, наречен The Shady Bunch, с участието на Икзибит и Ашли Рокста. Работата не се получава, но Бродуей все пак успява да помогне на Х, запознавайки го с изпълнителите от групата Да Алкахоликс (Tha Alkaholiks), а те от своя страна го представят на Кинг Ти (King Tee). Икзибит участва в една песен от албума IV Life на Кинг Ти и в две от албума Coast To Coast на Да Алкахоликс. Икзибит става част от Likwit Crew - колаборационен проект, в чиито състав влизат Да Алкахоликс, Кинг Ти, Дефари (Defari) и Луутпек (Lootpack). През 1995 г. Likwit Crew осъществява турне, на което Икзибит е забелязан от лейбъла Loud Records, който през 1996 г. издава дебютния му албум At The Speed Of Life. Той бързо се превръща в хит на ъндърграунд сцената. Следващият албум 40 Dayz & 40 Nightz (1998) утвърждава Икзибит като един от обещаващите таланти от Западния бряг, въпреки факта, че той все още няма комерсиален успех.

Известният рапър и продуцент Др. Дре забелязва Икзибит и му предлага да участва в песен от продуцирания от него албум на Снууп Дог No Limit Top Dogg, а после и в песни от собствения си албум 2001. През 2000 г. Икзибит, Др. Дре, Снууп Дог, Еминем, Айс Кюб и др. кръстосват САЩ в рамките на турнето Up In Smoke Tour. Дре продуцира третият и засега най-успешен албум на Икзибит - Restless (2000), който добива платинен статус. Следващият албум Man Vs. Machine (2002) отново е продуциран от Др. Дре и въпреки златният си статус, той отново не успява да се хареса на феновете на комерсиалния хип-хоп.

Weapons of Mass Destruction (2004) също добива златен статус, но продажбите остават под очакваното ниво. Икзибит отдава това на лошата маркетингова стратегия и липсата на подкрепа от страна на звукозаписната си компания и затова прекратява договора си с Loud Records. Последният засега албум се казва Full Circle.

През 1999 г. Икзибит основава собствен лейбъл, наречен Open Bar Entertainment. Намерението му е под този лейбъл да излезе албумът на сформираната от него група Golden State Project, състояща се от самият него, Рас Кас (Ras Kass) и Саафир (Saafir). Тази идея обаче не се осъществява, тъй като звукозаписната компания на Рас Кас забранява издаването на албума. По-късно Икзибит основава нова група - Strong Arm Steady, с която издава множество микстейпове. През 2006 г. той напуска групата след противоречия по въпроса с кой лейбъл да бъде подписан договор.

## [редактиране] Кариера в телевизията

Икзибит е водещ на предаването Pimp My Ride по MTV. В него екип от автомобилни механици преобразяват до неознаваемост стари разнебитени коли като ги пребоядисват, правят оптичен тунинг, монтират телевизори, аудио системи, видеоигри и всевъзможни други екстри като аквариум, машина за пуканки, водопад и т.н.

Рапърът участва в епизод от сериала От местопрестъплението: Маями.

## [редактиране] Кариера в киното

Икзибит участва в няколко кинофилма, по-известните от които са Осма миля с Еминем, Британи Мърфи и Ким Бейсингър; Извън релси с Клайв Оуен, Дженифър Анистън и Венсан Касел; Трите Хикса 2: Следващо ниво със Самюел Джексън, Айс Кюб и Уилям Дефо; Истината за Червената шапчица с Ан Хатауей, Глен Клоуз, Джим Белуши, Патрик Уорбъртън и Антъни Андерсън; Гангстери на терена със Скалата.

## [редактиране] Любопитно

- През 2007 г. Икзибит участва в международното (в някои страни незаконно) рали Gumball 3000. Холандската полиция го спира за превишена скорост (160 км/ч вместо разрешените 100) и му отнема шофьорската книжка, след което неговият навигатор заема шофьорското място.

- Първият псевдоним на Икзибит е Exhibit A.

- Участва във видеоклиповете на следните песни: What's Your Number на Cypress Hill, In Da Club на 50 Cent, Bad Boy For Life на Пи Диди, Side 2 Side на Three 6 Mafia и Without Me на Еминем, Twisted Transistor на Корн.

- През 2005 г. записва песен с Алис Купър - Stand Up.

## [редактиране] Дискография

### [редактиране] Албуми

Обложка | Дата | Заглавие | Лейбъл | В класациите | Продажби | Гостуващи певци
| 15.10.1996 | At The Speed Of Life | Loud RCA | 74 74 R&B/Hip Hop: 22 | САЩ: 380 000 Свят: 600 000 Германия: златен | Да Алкахоликс, Рас Кас, Саафир и др.
| 25.08.1998 | 40 Dayz And 40 Nightz | Loud RCA | 58 R&B/Hip Hop: 14 | САЩ: 190 000 Свят: 300 000 | Да Алкахоликс, Рас Кас, Саафир, Кинг Ти, Метъд Мен, Джейо Фелъни
| 12.12.2000 | Restless | Loud Open Bar | 12 21 27 R&B/Hip Hop: 1 | САЩ: 1,5 милиона Свят: 3 милиона САЩ: платинен | Др. Дре, Еминем, Снууп Дог, Нейт Дог, Кинг Ти, Дефари, Ерик Сермън, Бъч Касиди, Кокейн и др.
| 01.10.2002 | Man vs. Machine | Loud Columbia Open Bar | 3 20 R&B/Hip Hop: 1 | САЩ: 690 000 Свят: 900 000 САЩ: златен | Др. Дре, Еминем, Снууп Дог, Нейт Дог, M.O.P., Антъни Хамилтън, Golden State Project и др.
| 14.12.2004 | Weapons of Mass Destruction | Sony Columbia Open Bar | 43 27 R&B/Hip Hop: 19 | САЩ: 549 519 Свят: 1,3 милиона САЩ: златен | Бъста Раймс, Strong Arm Steady, Кери Хилсън, Джели Рол
| 17.10.2006 | Full Circle | Koch Open Bar | 50 R&B/Hip Hop: 13 | САЩ: 122 606 Свят: 244 000 | Курупт, Джели Рол, Дъ Гейм, Кинг Т и др.

### [редактиране] Сингли

Година | Песен | Позиция в класациите | Албум
--- | --- | --- | ---
Билборд Hot 100 | Hot R&B/Hip-Hop | Hot Rap Tracks | UK Top 40 | Top 100 Singles
1996 | Paparazzi | 83 | 61 | 9 | - | 11 | At the Speed of Life
1996 | The Foundation | - | 58 | 16 | - | - | At the Speed of Life
1998 | Los Angeles Times | - | - | - | - | - | 40 Dayz & 40 Nightz
1998 | What U See Is What U Get | 50 | 34 | 3 | - | - | 40 Dayz & 40 Nightz
2000 | X | 76 | 32 | 36 | 14 | 4 | Restless
2000 | Front 2 Back | - | 65 | 42 | - | 95 | Restless
2000 | Get Your Walk On | - | - | - | - | - | Restless
2002 | Multiply | - | 40 | 23 | 39 | 33 | Man vs. Machine
2002 | Symphony in X Major | - | 63 | - | - | - | Man vs. Machine
2004 | Hey Now (Mean Muggin') | 93 | 52 | - | 9 | 33 | Weapons of Mass Destruction
2004 | Criminal Set | - | - | - | - | - | Weapons of Mass Destruction
2006 | Concentrate | - | - | - | - | 68 | Full Circle
2006 | Family Values | - | - | - | - | - | Full Circle
2006 | Thank You | - | - | - | - | - | Full Circle

## [редактиране] Филмография

- "The Breaks" (1999) - Джамал
- "Tha Eastsidaz" (2000) - Блу
- "The Wash" (2001) - Уейн
- "Осма миля" (2002) - рапър
- "Full Clip" (2004) - Дънкан
- "Истината за Червената шапчица" (2005) - озвучава Началник Гризли
- "Трите Хикса 2: Следващо ниво" (2005) - Зек
- "Извън релси" (2005) - Декстър
- "Гангстери на терена" (2006) - Малкълм Мур

## [редактиране] Видеоигри

Икзибит озвучава главния надзирател Абът в играта The Chronicles of Riddick: Escape from Butcher Bay. В Def Jam Fight for New York и Pimp My Ride е един от героите, а в NFL Street 2 разказва туторила и "развежда" играча из играта.

## [редактиране] Саундтрак

- "Теория на конспирацията" (1997) - "Just Maintain"
- "Soul in the Hole" (1997) - "Los Angeles Times"
- "Урагана" (1997) - "The Foundation"
- "Мераклии" (2001) - "Х"
- "Tony Hawk's Pro Skater 3" (видеоигра, 2001) - "Paparazzi"
- "The Wash" (2001) - "Get Fucked Up with Me"
- "Аз, шпионинът" (2002) - "Multiply"
- "Холивудски ченгета" (2003) - "Losin' Your Mind"
- "Need for Speed: Underground 2" (видеоигра, 2004) - "LAX"
- "NFL Street 2" (видеоигра, 2004) - "Hey Now (Mean Muggin')"
- "Def Jam: Fight for NY" (видеоигра, 2004) - "Muthafucka"
- "Трите Хикса 2: Следващо ниво" (2005) - "Fight the Power"
- "Домино" (2005) - "The Gambler", "Choke Me, Spank Me (Pull My Hair)", "Muthafucka"
- "Извън релси" (2005) - "Get Cha Bars Up"
- "Juiced" (видеоигра, 2005) - "Klack"
- "25 To Life" (видеоигра, 2006) - "Enemies"

## [редактиране] Източници

1. ↑ Интервю в Шоуто на Тевис Смайли

- Английската Уикипедия
- Биография

## [редактиране] Външни препратки

- Официален сайт
- Фенсайт
- Профил в IMDB

Взето от „http://bg.wikipedia.org../../../x/z/i/Xzibit.html“.

Категории: Американски певци | Рап-изпълнители | Американски актьори и актриси | ТВ водещи

##### Views

- Статия
- Беседа
- Текуща версия

##### Търсене

##### На други езици

- العربية
- Català
- Dansk
- Deutsch
- English
- Español
- Eesti
- Suomi
- Français
- עברית
- Bahasa Indonesia
- Italiano
- Lëtzebuergesch
- Lietuvių
- Nederlands
- ‪Norsk (bokmål)‬
- Polski
- Português
- Русский
- Slovenčina
- Svenska